«Монодрама» байқауына пьесалар қабылдау жалғасуда
"«Монодрама» байқауына пьесалар қабылдау жалғасуда" | "https://abai.kz/post/128275"
TITLE: «Монодрама» байқауына пьесалар қабылдау жалғасуда
URL: https://abai.kz/post/128275
META: "«Монодрама» байқауына пьесалар қабылдау жалғасуда" | "https://abai.kz/post/128275"
DATE: 08.02.2021
AUTHOR(s): Abai.kz
TOTAL WORDS: 255
TEXT: М. Әуезов атындағы Қазақ  Ұлттық драма театры Республикалық «МОНОДРАМА» байқауына пьесалар қабылдауды жалғастыруда. Бұл туралы театрдың баспасөз қызметі хабарлайды. 1. Байқаудың мақсаты мен міндеттері: - қазақстандық авторларды қолдау; - театр репертуарын жаңа туындылармен толықтыру; - жаңа көркемдік кеңістіктердің игерілуіне жол ашып, драматургияда           жаңа есімдердің пайда болуына және олардың кәсіби өсуіне мүмкіндік   тудыру. 2. Байқауды өткізу мерзімі: -  пьесалар 2020 жылдың 1 қыркүйегінен 2021 жылдың 15 наурызына дейін  қабылданады; - байқау нәтижесі 2021 жылдың 27 наурыз – Халықаралық театр күніне орай  жарияланады. 3. Байқаудың өткізілу тәртібі: Байқау келесі номинациялар бойынша өткізіледі: - үздік тарихи монодрама; - үздік заманауи монодрама; - үздік инсценировкалық монодрама. *   *   * - байқауға республика азаматтары және шетелдегі қандастарымыз қатыса алады; - байқауға қазіргі  театр талабына  сай жазылған, бұрын қойылмаған, жарияланбаған, өзге байқауларға қатыспаған жаңа монодрамалар, моноинсценировкалар  (автор туралы мәліметтермен және автор суретімен қоса) жолдануы шарт; - авторлар бірнеше номинацияға қатыса алады, номинацияда көрсетілген әрбір жанрға бір шығарма ғана ұсынылады; - байқауға ұсынылатын пьесалар компьютерлік 20 беттен аспауы тиіс (шрифт Times NewRoman-14); - монодрама, моноинсценировкалар teatr_auezov@bk.ru электронды поштасына МОНОДРАМА БАЙҚАУЫНА деген тақырыппен жолдануы шарт; - байқауға түскен шығармаларды кәсіби мамандардан тұратын  Сарапшылар кеңесі сараптайды. 4. Байқау қорытындылары бойынша: - үздік деп танылған бір монопьеса не моноинсценировка театр репертуарына алынып, сахналанады; - көркемдік тұрғыдан сараптан өткен бірнеше туынды көрермендер назарына телеспектакль түрінде ұсынылады; - сонымен қатар сәтті деп танылған кей монопьесаларды режиссерлік, актерлік лабораторияларда оқу, сондай-ақ жеке жұмыстар түрінде қою ұйымдастырылады. Ескерту: Театрдың пьесаны сахналау (түсірім жасау) барысында редакциялау, өзгеріске ұшырату (автор келісімімен) құқығы бар. Анықтама үшін: 8 (7273) 78-54-00 Қабылдау бөлмесі. Abai.kz
